**Versenyszervezési felhívás**

Tisztelt MISZ Tagegyesületek!

A Magyar Íjász Szövetség Történelmi Szakága a 2024-es év szabadtéri történelmi OB-NB és Távcéllövő-Távlövő OB-NB **felkészítő régiós versenyekre** nyílt felhívást, pályázatot hirdet.

**A versenyek tagegyesületi régiós szintű versenyek közé tartoznak.**

**További szakági 2024-es központi versenyek:**  
>Terem OB-NB: 2024.01.27. - MÍSZ-Történelmi Szakág - Várpalota

>Távcéllövő-Távlövő OB-NB: 2024.07……... – MÍSZ -Történelmi Szakág – egyeztetés alatt

>Szabadtéri OB+IAA nyílt Nemzetközi Történelmi Verseny: 2024.08.24-25 - MÍSZ-Történelmi Szakág – egyeztetés alatt

> Fő nemzetközi verseny: Nomád Világjátékok (Ethnosport) -2024.09.8-15. – Asztana, Kazahsztán

**Jelentkezés leadási határideje:**

**2023. november 30. a** [**tortenelmiijaszat@gmail.com**](mailto:tortenelmiijaszat@gmail.com) **e-mail címre.**

**2024-es évadra pályázható versenyek:**

* **Maximum 8db régiós szabadtéri OB felkészítő verseny (***optimálisan régiónként 1 verseny)*

Aki indulni szeretne a Szabadtéri Országos és Nemzeti Bajnokságon, részt kell vennie, legalább egy régiós felkészítő versenyen szabályzatnak megfelelő felszereléssel, viselettben.

A versenyek nyílt nevezésűek, bárki indulhat rajta, akár versenyengedélyes, akár szabadidős íjász is!

A versenyek összevonhatóak, beilleszthetőek más versenysorozatba is, de a szakági alapszabályok betartásával.

Célja: Minőségi felkészülési és tanulási lehetősséget biztosítson az Országos és Nemzeti Bajnokságra és a szabadidős íjászok körében is népszerűsítse és elérhetővé tegye a versenyrendszert.

* **Régiós Távcél-Távlövő OB felkészítő verseny (***optimálisan régiónként 1 verseny)*

A versenyek nyílt nevezésűek, bárki indulhat rajta akár versenyengedélyes, akár szabadidős íjász is!

A versenyek összevonhatóak, beilleszthetőek más versenysorozatba is, de a szakági alapszabályok betartásával.

Célja: Minőségi felkészülési és tanulási lehetősséget biztosítson az Országos és Nemzeti Bajnokságra és a szabadidős íjászok körében is népszerűsítse és elérhetővé tegye a versenyrendszert.

**Kiválasztás folyamata:** Elsődlegesen a szakmai bizottság döntése alapján. Másodlagosan a régióvezetők ajánlása, valamint versenyzők korábbi értékelése alapján.

A kiválasztott versenyszervezőket szokás szerint egy megbeszélésre összehívjuk 2024. év elején.

**Pályázat feltételei:**

* Az egyesület tagja a Magyar Íjász Szövetségnek;
* Az első verseny április, az utolsó augusztusban kerüljön megrendezésre
* Rendelkezik, vagy be tud szerezni a szakági keretszabályzatnak megfelelő célparkot a versenyre *(8db VATA lőlapos-8db technikai, 8db 3D vadász célok, célleírással igazolva);*
* verseny után vállalja a 6 legtöbb pontot lövő versenyzővel különdíjért egyéni döntő lebonyolítását a szakági egyéni OB döntő szabályai alapján
* A versenyszervezéshez minimum 8 fő nagykorú segítővel, taggal rendelkezik.
* Vállalja külön gyerekcsapatok szervezését és verseny alatt felnőtt segítők biztosítását a gyerekcsapatokhoz.
* Vállalja a hungaricum védjeggyel ellátott magyar íjjal lövő versenyzők különdíjazását (*a különdíj elismerő okleveleket a szakág átvállalja*)
* A versenyen csak a MÍSZ történelmi szakág íjkategóriáit és korosztályi besorolását lehet használni
* A versenyt, versenyirodát az ÍjászNET felületen kell működtetni és az applikációt használni
* Mint versenyszervező a szakág által delegált központi bírók közül választ, meghív versenybírót vagy a saját egyesületéből jelöl ki egy felelős személyt szakági bírói felkészítésre és vállalva saját versenyén a bírói feladatokat.
* A versenyek nevezési díja ne legyen több 6000Ftnál *(ebéd nélkül számolva*)
* Díjazás, minimum dobogós helyezetteknek érem és 1-6. helyezetteknek oklevél, minden résztvevőnek egy példány beírólap emléklapnak visszajár (*hasonlóan mint az OB-kon*)
* Elfogadja a MÍSZ történelmi szakág versenyszabályzatát, szakmai bizottság elvárását, irányutatását!

**Előnyt jelen:**

* Történelmi jelentőségű helyszín, környezet és a megfelelő infrastruktúra megléte;
* Az egyesület tagjai aktív résztvevői a MISZ versenyrendszerének;
* Az elmúlt 2 évben rendezett már egy, vagy több 150 főt meghaladó íjászversenyt;
* Az elmúlt években rendezett már a MISZ versenyrendszerén belül versenyt;
* Támogatókkal rendelkezik, mint pl.: a helyi önkormányzat, polgármester.

Köszönettel:

MÍSZ-Történelmi Íjász Szakág csapata

[www.misz.hu](http://www.misz.hu)

<https://misz.hu/page/tortenelmi-szabalyok>

[törtenelmiijaszat@gmail.com](mailto:törtenelmiijaszat@gmail.com)

**Adatlap**

(olvashatóan kérjük kitölteni)

|  |  |  |
| --- | --- | --- |
| **Egyesület neve:** |  | Tagja a Magyar Íjász Szövetségnek |
| **Egyesület székhelye:** |  |  |
| **Taglétszám:** |  | Teljes tagság, + hány db érvényes versenyengedéllyel rendelkeznek |
| **Tervezett verseny helyszíne:** |  | Előnyt jelet a történelmi jelentőségű helyszín, mint pl: Vár, kastély, történelmi emlékpart, skanzen….stb. Megfelelő infrastruktúra megléte. |
| **Tervezett időpontok:** |  | Több lehetséges időpontot adj meg |
| **Kapcsolattartó neve, elérhetősége:** |  |  |
| **Helyi szervezői létszám:** |  | minimum 8 fő |
| **Célpark:** |  | Külön listában felsorolva a célparkot, akár pár fotóval csatolva. Lehet egyedi cél is. |
| **Milyen versenyeket rendeztek az elmúlt 2 évben?** |  | (Helyszín, dátum, létszám megadásával) |
| **A versenyre milyen támogatók várhatóak?** |  |  |
| **Egyéb megjegyzés:** |  |  |

**Dátum:**